  Майя Бывальцева Удмуртиысь кивалтэт Кам шур вамен выж вылтӥ ужан мынон-ветлонэз усьтон сярысь концессионерен кенешонъёсты азьланьтэ. 27-тӥ коньывуонэ со пумысен пумиськонэз ортчытӥз элькун кивалтэтлэн тӧроезлэн воштӥсезлэсь ужзэ быдэсъясь Рафис Касимов. Улосвыл тӧрлыкъёс выж вылтӥ ужан мынон-ветлонэз4-тӥ шуркынмонысен, Кам шур кузя навигаци йылпумъяськытозь усьтыны куро. Со сярысь ужкагазэз кинюртыны кулэ лэсьтӥськонэз нуись компания но концессионер — «Региональная инвестиционная компания». «Со уг вера, выж кун комиссиен кутэмын шуыса, со возьматэ, куд-ог быдэстэм ужъёс бере, кудъёсыз мынон-ветлонлэн кышкыттэмлыкез вылын уг шӧдӥсько, ужан мынон-ветлонэз усьтыны яра», — пусйиз журналистъёсын вераськыкуз Касимов. Но ужоскетчиос ӧвӧлэн, кулэ ужкагазэз кинюртон берлыгес выжтӥськиз. Кызьы вераз Удмуртиысь транспортъя но сюрес возёсъя министр Виктор Вахромеев, выж кун эскеронэз куарусёнэ ортчиз ни, возьматэтъёс туж умоесь. Мынон-ветлонэз усьтонлэсь кулэлыксэ со озьы ик валэктӥз соин но: озьы объектэз толалтэ возьыны капчигес луоз. Ужкагазъёсъя выжез усьтыны кулэ 2017-тӥ арысь пӧсьтолэзёзь. Концессионер оскытӥз, пусъем дырозь вуоз шуыса — кылиз на бамалъёсты юнматон но дун басьтон интыосты радъян. Соосты лэсьтытозь, водительёс выж вылтӥ потон понна дун уз тыре. Элькун коньдэт ласянь нокыӵе пунэмъёс ӧвӧл. Тупанкылъя, кылемзэ 308 миллион манетэз улосвыл тыроз объектэз сётэм бере. Тодэ вайытом, азьвылгес верамын вал, лэсьтӥськон ӝега концессионер «РИК» огазеяськон ласянь коньдон беромыса вуэмен сэрен. Тегъёс: Авто Ижкар Кама Удмуртия кивалтэт РафисКасимов  